CELEX: 32017D1014
Language: hu
Date: 2017-06-15 00:00:00
Title: A Bizottság (EU) 2017/1014 végrehajtási határozata (2017. június 15.) az öngyújtóknak a gyermekbiztonsági előírásoknak való megfelelésére vonatkozó EN 13869:2016 európai szabványra és a csecsemőhordozókra vonatkozó EN 13209-2:2015 európai szabványra történő hivatkozásoknak a 2001/95/EK európai parlamenti és tanácsi irányelv szerinti, az Európai Unió Hivatalos Lapjában való közzétételéről (EGT-vonatkozású szöveg. )

16.6.2017   
            
            
               HU
            
            
               Az Európai Unió Hivatalos Lapja
            
            
               L 153/36
            
         A BIZOTTSÁG (EU) 2017/1014 VÉGREHAJTÁSI HATÁROZATA
   (2017. június 15.)
   az öngyújtóknak a gyermekbiztonsági előírásoknak való megfelelésére vonatkozó EN 13869:2016 európai szabványra és a csecsemőhordozókra vonatkozó EN 13209-2:2015 európai szabványra történő hivatkozásoknak a 2001/95/EK európai parlamenti és tanácsi irányelv szerinti, az Európai Unió Hivatalos Lapjában való közzétételéről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének első albekezdésére,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha megfelel az olyan európai szabványokat átvevő önkéntesen alkalmazandó nemzeti szabványoknak, amelyekre történő hivatkozásokat a Bizottság az irányelv 4. cikkével összhangban az Európai Unió Hivatalos Lapjában kihirdetett.
            
         
               (3)
            
            
               A 2001/95/EK irányelv 4. cikkének (1) bekezdése értelmében az európai szabványokat az európai szabványügyi testületek állapítják meg a Bizottság megbízása alapján.
            
         
               (4)
            
            
               A 2001/95/EK irányelv 4. cikkének (2) bekezdése alapján a Bizottság kihirdeti az e szabványokra történő hivatkozásokat.
            
         
               (5)
            
            
               2008. április 23-án az Európai Bizottság elfogadta a 2008/357/EK határozatot (2), majd 2008. június 7-én a Bizottság M/427 számon megbízást adott az Európai Szabványügyi Bizottságnak (a továbbiakban: CEN) az öngyújtókra vonatkozó gyermekbiztonsági előírások tekintetében.
            
         
               (6)
            
            
               Az M/427 sz. megbízásnak eleget téve a CEN elfogadta az EN 13869:2016 „Öngyújtók – Öngyújtókra vonatkozó gyermekbiztonsági előírások – biztonsági követelmények és vizsgálati módszerek” szabványt. Az EN 13869:2016 szabvány megfelel az M/427 sz. megbízásnak és teljesíti a 2001/95/EK irányelv általános biztonsági előírását. A szabványra való hivatkozást ennek megfelelően közzé kell tenni az Európai Unió Hivatalos Lapjában.
            
         
               (7)
            
            
               1997. december 16-án a Bizottság M/264 számon megbízást adott a CEN-nek és az Európai Elektrotechnikai Szabványügyi Bizottságnak (a továbbiakban: CENELEC) a csecsemő- és gyermekápolási cikkekkel kapcsolatos fogyasztói biztonságra vonatkozóan.
            
         
               (8)
            
            
               A CEN az M/264 sz. megbízásnak eleget téve elfogadta az EN 13209-2:2015 „Termékek csecsemők és kisgyermekek részére – Csecsemőhordozók – Biztonsági követelmények és vizsgálati módszerek – 2. rész: puha csecsemőhordozók” szabványt. Az EN 13209-2:2015 szabvány megfelel az M/264 sz. megbízásnak és teljesíti a 2001/95/EK irányelv általános biztonsági előírását. A szabványra való hivatkozást ennek megfelelően közzé kell tenni az Európai Unió Hivatalos Lapjában.
            
         
               (9)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az alábbi szabványokra történő hivatkozásokat az Európai Unió Hivatalos Lapjának C sorozatában közzé kell tenni:
   
               a)
            
            
               EN 13869:2016 „Öngyújtók – Öngyújtókra vonatkozó gyermekbiztonsági előírások – biztonsági követelmények és vizsgálati módszerek”
            
         
               b)
            
            
               EN 13209-2:2015 „Termékek csecsemők és kisgyermekek részére – Csecsemőhordozók – Biztonsági követelmények és vizsgálati módszerek – 2. rész: puha csecsemőhordozók”.
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. június 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 11., 2002.1.15., 4. o.
   
   
      (2)  A Bizottság 2008/357/EK határozata (2008. április 23.) a 2001/95/EK európai parlamenti és tanácsi irányelv alapján az öngyújtókra érvényes európai szabványok által követendő, különleges gyermekbiztonsági előírásokról (HL L 120., 2008.5.7., 11. o.).